মুক্তারামবাবু স্ট্রিটে ভেঙে পড়ল পুরনো বাড়ি, আহত ১

কলকাতা: মুক্তারামবাবু স্ট্রিটে (Muktarambabu Street) ভেঙে পড়ল পুরনো বাড়ি (Old House)। চাপা পড়ে আহত একজন। তাঁকে হাসপাতালে ভর্তি করা হয়েছে। ঘটনাস্থলে রয়েছে জোড়াসাঁকো থানার পুলিশ (Jorasanko Police Station) ,দমকল, বিপর্যয় মোকাবিলা বাহিনী । এছাড়া রয়েছেন পুরসভা, সিইএসসির কর্মীরা।

বাড়িটি জরাজীর্ণ অবস্থায় ছিল। সেটি সংস্কারের কাজ চলছিল। রবিবার দুপুরে সেটি ভাঙার সময় হঠাৎ করেই হুড়মুড়িয়ে পড়ে বাড়ির একাংশ।

আরও পড়ুন: কলকাতার ইতিহাসে নজিরবিহীন রিয়েল এস্টেট চুক্তি!

পুলিশ ও স্থানীয় সূত্রে খবর, মুক্তারাম বাবু স্ট্রিটে ১১৯বি নম্বর বাড়ির সামনের অংশ ভেঙে পড়েছে। সেই সময় ওই বাড়িটির সংস্কারের কাজ চলছিল। আহত একজন শ্রমিক। বাড়িটি ৬ তল বিশিষ্ট। বহুদিন জরাজীর্ণ অবস্থায় পড়ে আছে। আহত একজন শ্রমিক ছাড়াও আরও বেশ কয়েকজনের আটকে থাকার খবর পাওয়া গিয়েছে। বাড়িটি জোড়াসাঁকো থানার কাছে।

যে সময় বাড়িটি ভেঙে পড়ে সেই সময় ওই রাস্তা দিয়ে লোক চলাচল তেমন ছিল না। ফলে বড়সড় দুর্ঘটনা এড়ানো সম্ভব হয়েছে।

ওই  শ্রমিক ভাঙা বাড়িতে সিড়ির কাছে আটকে পড়েছিলেন। তাঁকে উদ্ধার করে চিকিৎসার ব্যবস্থা করা হয়েছে। ভিতরে আর কেউ আটকে রয়েছেন কি না, তা-ও খতিয়ে দেখা হয়।